text: BrúðarkalendarinKomandi brúdleypSkráset brúdleypBrúdleypsgreinarVeitararSkráset veitaraHjálpartólSangsavnMinnis-listiBrúdleyps kostnaðurYnskilistinAlt samlað
text: #000000
text: Vit hittust fyrstu ferð til eitt brúdleyp í Hvalba hjá okkara felagsvinum Alice og Jaspur í 2013. Joey kom allan vegin úr Singapore í brúdleyp hjá Alice. Vit høvdu áður hoyrt um hvønn annan frá Alice, men vistu ikki nógv meiri enn navnið á hvørjum øðrum. Joey og Alice hittust umborð á Logos Hope har tær gjørdust góðar vinkonur. Tær vóru umborð í tríggjar mánaðir í 2011.
text: #000002
text: Tá ið vit hittust høvdu vit nógv í felag og at tosa um. Eftir at Joey fór heim aftur, eftir tvær vikur í Føroyum, hildu vit samband umvegis Facebook. Árið eftir, á sumri í 2014 møtust vit í Singapore og gjørdust par. Næstu tvey árini brúktu vit nógva tíð á Skype, og vitjaðu hvønn annan bæði í Føroyum og Singapore. Tað longsta vit ikki sóðust var sjey mánaðir. Annars sóðust vit umleið triðja hvønn mánaða. Ikki var tað altíð lætt, men vit takka Gudi fyri trúfesti, hann hevur víst okkum.
text: #000003
text: Í dag eru vit bæði lesandi og búgva í Keypmannahavn har Joey lesur kandidat í Climate Change á KU og Atli lesur General Engineering á DTU. Vit hava nú verið gift í skjótt fýra ár og vænta okkara fyrst barn nú í apríl 2020.
text: #000004
text: Hvussu reageraði Joey, tá tú spurdi um at giftast?Reaktiónin var ikki so øgiliga stór, tí vit høvdu tosað um tað frammanundan eisini. Tí vit vistu at okkara forhold kom at vera ”Long distance” í longri tíð. Tað var umráðandi fyri okkum at hava eitt endamál at stevna ímóti frá byrjani. Tað var ein einføld innilig løta.
text: #000005
text: Dato fyri vígsluna: 21. mai 2016
text: #000006
text: Gestir til veitsluna: 110 fólk
text: #000007
text: Var tað veitsla fyri innbodnum ella opið hús ella vælkomst við tilmelding?Fyri innbodnum
text: #000009
text: Fíggjarætlan:Íroknað alt so sum brúdleyp, flogferðir, brúdleypsferð, hjúnarsigning og brúðarhús í Føroyum umleið 100.000 kr. Vit megnaðu at halda fíggjarætlanina, sum vit høvdu planlagt.
text: #000010
text: Hví valdu tit júst hetta slag av brúdleypi?Vit høvdu ikki eitt traditionelt kinesiskt brúdleyp, sum tey plaga at hava í Singapore tí, Joey heldur at tey eru í so óinterissant og dámar tað er betur við einum inniligum brúdleypi. Vanliga hevur ein meiri enn 300 gestir. So okkara var eitt lítið brúdleyp í Singapore. Eftir brúdleypið í Singapore høvdu vit eina hjúnarsigning heima í Føroyum í Seglloftinum á Tvøroyri og brúðarhús heima í Hvalba fyri familju og vinfólkum her heima.
text: #000011
text: BrúðardagurinVit høvdu vígsluna í einum garði á Raffels Hotel, har familja og vinir vóru til staðar, har vit góðu okkara lyftir til Gud og hvønn annan. Eftir hetta høvdu vit eina veitslu, sum var inni í matstovuni. Vit fingu eitt orð frá einum Pastori, sum vit kenna og so sungu nakrir stuttar lovsangir við okkara gestum. Vit høvdu eisini eitt live-band sum gjørdu kvøldi sera hugnaligt. Eftir at gestirnir fóru høvdu vit eina lítla mini fest, sum er partur av kinesisku traditiónini. Tá brúðgómurin og hansara “Best-men” blíva straffaðir og argaðir av bridesmaids áðrenn brúðgómurin sleppur at síggja brúðurna.
text: #000012
text: BrúðarferðinVit fóru eitt spontanan túr til Bali í Indonesia. Har vóru vit 5 dagar.
text: #000013
text: Eitt gott ráð til komandi brúðarpørHetta er tykkara fyrsta stóra projekt so tað er ein góð tíð, at royna tykkara samarbeiði og samráðingar evnið. Tit koma at læra eina rúgvu frá hvørjum øðrum og um hvønn annan... Tá tað til tíðir gerst stressandi, men minst til at ongin kemur at varnast tað lítlu detaljuna, sum tú gloymdi. Í síðsta enda er tað eitt hátíðarhald, at Gud hevur leitt tykkum saman.
text: #000014
text: Høvdu tit gjørt nakað øðrvísi um møguligt?Vit høvdu fingið Osvald OPHfoto at gjørt okkara “post-wedding shoot” í Føroyum tí hann dugir best (Nei, hetta er ikki sponsorera 🙂 hehe).
text: #000015
text: Hvør tók myndirnarTveir fotografar, sum eru vinir hjá Joey. Ein tók myndir og hin tók film.
text: #000016
text: Hvør gjørdi hár, makeupÍ Singapore gjørdi ein vinkona hjá Joey hár og makeup, sum er brúðar-makeup artist.Í Føroyum var hárið gjørt hjá Salong Anngerð (Systir Atla) og makeup gjørdi ein Singaporsk vinkona.
text: #000017
text: Hvør gjørdi matin til brúdleypiðVit høvdu eina 10 rætta matskrá, sum bleiv hjá í Halia @ Raffels Hotel og tað var ein blanding av vesturlendskum og asiatiskum mati.Í Føroyum gjørdu familja og vinir nógva góðan mat til allar gestirnar hjá okkum.
text: #000018
text: BrúðarkakaEin kenningur hjá Joey gjørdi brúðarkakuna, sum eigur ein kakuhandil í Singapore.
text: #000019